kardosdrur/scandi-wiki huggingface dataset:
Mads Riisom

Mads Riisom (født 13. august 1978 i Kongens Lyngby) er en dansk skuespiller.

Riisom er uddannet fra Skuespillerskolen ved Aarhus Teater i 2004. Under sin uddannelse medvirkede han i et afsnit af tv-serien Rejseholdet, og har efterfølgende blandt andet spillet med i Folketeatrets opsætning af En skærsommernatsdrøm i 2004, ligesom han har haft en hovedrolle på Rialto Teatret. Desuden har han haft roller på Det Kongelige Teater, Mammutteatret, Café Teatret, Betty Nansen Teatret og Camp X, samt medvirket i kortfilmen Succubus, instrueret af Brødrene Vrede.

Spillede hovedrollen som Niels Monrad og DR3 satireserien Monrad: I seeernes tjeneste (2017)

Spillede korlederen Torben i DR3 serien Kødkataloget, som han blev Robertnomineret for.

Har medvirket i adskillige film og Tv serier. Har desuden skrevet og instrueret kortfilmene PIV og DEBUT, samt webserien IDIOTEN.

Filmografi 
 Rejseholdet (2000-2003)
 Hjemve (2007)
 Applaus (2009)
 Velsignelsen (2009)
 Skyskraber (2010)
 Dirch
 Når Dyrene Drømmer
 Rosita (2015)
 Under Sandet
 Fuglene Over Sundet
 Gud Taler Ud
 Landet af Glas (2018)
 Den som dræber (2018)

Eksterne henvisninger 
 

Skuespillere fra Danmark
Simone Bendix

Simone Bendix (født 26. september 1967) er en dansk skuespiller. Bendix blev uddannet på The Bristol Old Vic Theatre School i 1992. Hun er gift med musikeren Kasper Winding.

Udvalgt filmografi 
 Den kroniske uskyld (1985)
 At kende sandheden (2002)
 Supervoksen (2006)
 Hjemve (2007)
 Dig og mig (2008)

Eksterne links 
 

Skuespillere fra Danmark
ETNO

The European Telecommunications Network Operators' Association (forkortet ETNO) er en gruppe bestående af europæiske operatører af det elektroniske kommunikationsnet. Gruppen blev oprettet i maj 1992 og er sidenhen blevet den vigtigste gruppe på området. ETNO's hovedformål er at fremme dialogen mellem de deltagende virksomheder og beslutningstagere. Medlemmerne inkluderer blandt andet TDC, TeliaSonera og British Telecom.

Ekstern kilde/henvisning
ETNO's officielle hjemmeside 

Telekommunikation
Etableret i 1992
Nikolaus von Kues

Nikolaus von Kues (også kaldet Nicolaus Cusanus) (født 1401 i Kues an der Mosel (i dag Bernkastel-Kues), død 11. august 1464 i Todi, Umbria) var kardinal og polyhistor, og en betydningsfuld filosof og matematiker i 15. århundrede.

Litteratur 
 Hans Christian Huus: "Nicolaus Cusanus" i : Livsanskuelse Gennem Tiderne. Bind 3; Gyldendal, København 1956
 Johannes Sløk: Nicolaus Cusanus og hans filosofiske system: på basis af »De beryllo« fra 1458; Platonselskabet, København 1974; Genudgivet af Lindhardt og Ringhof 2017; 
 Johannes Sløk: Cusanus’ dialog om visdommen. (Idiota de sapientia). Oversættelse og analyse; Platonselskabet, København 1974
 Hans Frederik Brobjerg: Nikolaus von Kues' tre sidste skrifter; Forlaget Multivers, København, 2018; multivers.dk

Eksterne henvisninger 

Filosoffer fra Tyskland
Faglitterære forfattere fra Tyskland
Matematikere fra Tyskland
Astronomer fra Tyskland
Teologer fra Tyskland
Jurister fra Tyskland
Filosoffer fra middelalderen
Kardinaler fra Tyskland
Nyplatonisme
Hermann von Helmholtz

Hermann Ludwig Ferdinand von Helmholtz (født 31. august 1821, død 8. september 1894) var en tysk læge og fysiker. Han viede sit liv til videnskaben, og hans forskning strakte sig fra områder som solsystemets oprindelse til energibesparelse og elektromagnetisme.

Eksterne henvisninger 

 On the Conservation of Force Introduction to a Series of Lectures Delivered at Carlsruhe in the Winter of 1862–1863, English translation
 Treatise on Physiological Optics 1910, three volumes. English translation by Optical Society of America (1924-5).
 Biography and bibliography in the Virtual Laboratory of the Max Planck Institute for the History of Science

Fysikere fra Tyskland
Personer fra Potsdam
Medlemmer af Videnskabernes Selskab
Modtagere af Copleymedaljen
Tyskere i 1800-tallet
Jean Richer

Jean Richer (1630 – 1696) var en fransk astronom og assistent (élève astronome) for Giovanni Cassini.

mellem 1671 og 1673 rejste han til Cayenne for at observere Mars under dens perigeum. Dette førte til, at han kunne estimere afstanden mellem solen og Mars. 

Han døde i Paris i 1696.

Eksterne henvisninger 
 http://www-groups.dcs.st-and.ac.uk/~history/Biographies/Richer.html
 http://galileo.rice.edu/Catalog/NewFiles/richer.html

Astronomer fra Frankrig
Michael Ziegler

Michael Ziegler har flere betydninger:

 Michael Ziegler (musiker) – dansk basspiller og medlem af Hotel Hunger.
 Michael Ziegler (politiker) – dansk ingeniør, politiker og borgmester i Høje-Taastrup Kommune.
 Michael Ziegler (advokat) – dansk advokat.
Tandlægeskolen, Aarhus Universitet

Tandlægeskolen, Aarhus Universitet el. Aarhus Tandlægeskole er en videnskabelig institution, der beskæftiger sig med uddannelse og forskning inden for tandlægevidenskab. Skolen er organiseret som Odontologisk Institut under Det Sundhedsvidenskabelige Fakultet ved Aarhus Universitet.

Skolen blev oprettet i 1958 som Den Kongelige Tandlægehøjskole i Århus. Indtil da havde Københavns Tandlægehøjskole siden 1888 været ene om at uddanne tandlæger i Danmark. Skolen fik senere navnet "Århus Tandlægehøjskole", og fungerede som en selvstændig institution, indtil den i 1989 kom under Aarhus Universitet. To gange i løbet af 1980'erne blev det foreslået at nedlægge skolen, fordi man frygtede, at der med to tandlægeskoler blev uddannet flere tandlæger, end der var behov for.

Aarhus Tandlægeskole består organisatorisk af 9 afdelinger med hver sit odontologiske område som speciale. Skolen for Klinikassistenter, Tandplejere og Kliniske Tandteknikere er en del af Aarhus Tandlægeskole.

Eksterne henvisninger
 Tandlægeskolen, Aarhus Universitet

Aarhus Universitet
Michael Ziegler (politiker)

Michael Ziegler (født 27. februar 1968) er civilingeniør og siden 2006 borgmester i Høje-Taastrup Kommune, valgt for Konservative, og medlem af Kommunernes Landsforenings (KL) bestyrelse.

Michael Ziegler er student fra Høje-Taastrup Amtsgymnasium i 1986 og blev uddannet civilingeniør fra Danmarks Tekniske Højskole i 1992. Han har bl.a. arbejdet som udviklingsingeniør hos Thrane & Thrane (1992-1996), hos Danica Biomedical og Nokia.

I 1989 blev han valgt til kommunalbestyrelsen i Høje-Taastrup. Han var fra 1994 til 1995 næstformand for Konservativ Ungdom. I 1999 blev han partiets gruppeformand i kommunalbestyrelsen og i 2001 spidskandidat. Fra 2001 var han formand for Teknisk Udvalg, for Trafiksikkerhedsudvalget og for Genbrugsudvalget. I 2005 var han atter spidskandidat og blev efter valget kommunens borgmester.

Ziegler vakte opsigt, da han som nyvalgt borgmester flyttede ind i Taastrupgård-bebyggelsen i en måned for at vise, at områdets rygte som ghetto var overdrevet.

Ziegler har været medlem af bestyrelsen i KL (Kommunernes Landsforening) siden 15. januar 2009.

Han var KL's chefforhandler i forbindelse med overenskomstforhandlingerne med Danmarks Lærerforening i 2013, der førte til lockout af lærere og skabte tomme skoler i hele landet. Lockouten førte til, at regeringen d. 25. april 2013 varslede et indgreb, da parterne ikke kunne nå sammen igennem forhandlinger.

Ziegler blev i 2014 udnævnt til ridder af Dannebrog efter 25 år som byrådsmedlem.

Referencer 

Borgmestre fra Danmark
Borgmestre fra Det Konservative Folkeparti
Borgmestre i Danmark 2018-2021
Civilingeniører fra Danmark
Danskere i 1900-tallet
Danskere i 2000-tallet
Personer i Kraks Blå Bog
Borgmestre i Danmark 2022-2025
Riddere af Dannebrog
Kristian Hindhede

Kristian Hindhede (19. august 1891 i Skanderborg – 8. januar 1969 i Cannes) var en dansk civilingeniør og industrimand. Han var søn af lægen og ernæringsforskeren Mikkel Hindhede. 

Hindhede blev cand.polyt. 1913, var indkaldt til militærtjeneste i sikringsstyrken 1914 – 16, var ingeniør hos N.C. Monberg 1916 – 21 og ved Københavns Amts vejvæsen 1922 – 26.

Han drev egen entreprenørvirksomhed fra 1926 og var direktør for A/S De danske Betonfabrikker fra 1927, for Internationalt Beton Compagni fra 1934 og for Betonvarefabriken Sjælland A/S fra 1947. Han var tillige bestyrelsesformand i selskaberne samt i A/S Aarhus Betonfabrik og A/S De forenede Vognmandsforretninger.

I 1920'erne begyndte Kristian Hindhede at bruge lastbiler med roterende betonkanon og beskrives som opfinderen af dette køretøj i Kraks Blå Bog. En lignende patentansøgning fra Stephen Stepanian registreredes i USA i 1916, men blev afvist i 1919.

Kristian Hindhedes virksomhed A/S De danske Betonfabrikker (senere KH Beton) udvikledes til Unicon A/S, Skandinaviens største leverandør af fabriksbeton.

I 1928 importerede Hindhede som den første i Danmark en mekaniseret gravemaskine. Af reklamemæssige grunde lod han male 'Grave Compagniet' på siden af maskinen, forkortet 'Grav Co'. Med dette navn på siden af det nye uhyre, blev det omgående døbt til gravko i folkemunde.

En betonbil fra KH Beton er bevaret på Danmarks Tekniske Museum i Helsingør.

Eksterne henvisninger 
 
 Unicons historie
 Kraks Blå Bog 1957

Erhvervsfolk fra Danmark
Ingeniører fra Danmark
Danskere i 1900-tallet
Personer fra Skanderborg Kommune
Personer fra Skanderborg
Opfindere fra Danmark
Personer i Kraks Blå Bog (afdøde)
Personer i Dansk Biografisk Leksikon
Skibet i Skilteskoven

Skibet i Skilteskoven er en dansk tv-julekalender fra 1992, der blev sendt på TV 2. Den blev i 1993 efterfulgt af Jul i Juleland

Plot 
Julekalenderen handler om sømanden Otto og hans papegøje Bounty, der har slået sig ned på sit skib, Julia, der ligger midt ude i skoven. I bunden af skibet bor der tre nisser, Kogle, Multe og Stub.

Inde i byen holder duftforhandler Viggo Velva til. Her arbejder han på højtryk – godt hjulpet på vej af sine trofaste assistenter – for at finde nye dufte han kan komme på dåse. Hans nyeste ide er jul. Jul på dåse. Og den duft kommer fra skoven af, i form af afbrændt gran. Så er der bare lige det problem at Otto ejer skoven, og han har under ingen omstændigheder lyst til at lade sin skov brænde ned. Så han får hjælp af borgmesterens datter Henriette, kaldet Henry, og Landhandlens Karen-Marie. Sammen skal de nå at få stoppet Viggo, så det kan blive rigtig jul i Skilteskoven. Men den sag er lettere sagt end gjort, og bliver bestemt ikke lettere da Viggos syngende nevø, Willy Vox, dukker op.

Forfatter og komponister: Martin Miehe-Renard, Jan Irhøj, Ivar Lind Greiner.

</blockquote>
</blockquote>

Medvirkende 
 Otto Brandenburg som Otto
 Preben Kristensen som Kogle
 Anders Bircow som Multe
 Thomas Eje som Stub
 Amalie Ihle Alstrup som Henry
 Axel Strøbye som Viggo Velva
 Karin Jagd som Karen-Marie
 Tommy Kenter som Diverse assistenter og Villy Vox
 Louise Fribo som Skovfeen
 Søren Thorup som Papegøjen Bountys stemme

Produktion 
Skilbet i Skilteskoven blev i 1992 optaget i TV1 Productions studier i Taastrup ved København, som er grundlagt af sangeren Johnny Reimar.

Referencer

Eksterne henvisninger 
 

TV2 familie-julekalendere
Børneserier fra Danmark
Danske tv-serier fra 1990'erne
The Tooth Fairy

The Tooth Fairy er en kortfilm fra 2006 produceret for og af Station Next. Filmen vandt i 2006 en MCA Award i kategorien MCA GRAND PRIX.

Filmen er inspireret af de gamle amerikanske film noir som Citizen Kane og The Stranger.

Blandt de medvirkende er Louise Seloy og Søren Poppel. Filmen er instrueret af Annika Berg

Kortfilm fra Danmark
Danske film fra 2006
Film fra Danmark (administrationskategori)
Piteå kommun

Piteå kommun er en svensk kommune som er beliggende i det sydlige Norrbottens län ved Piteälvens udløb i Bottenviken.

Større byer
Bergsviken
Blåsmark
Böle
Hemmingsmark
Hortlax
Jävre
Lillpite
Norrfjärden
Piteå (inklusiv Öjebyn)
Roknäs
Rosvik
Sikfors
Sjulsmark
Svensbyn

Kommuner i Norrbottens län
Älvsbyns kommun

Älvsbyns kommun er en svensk kommune i Norrbotten i Norrbottens län.

Større byer 
 Korsträsk
 Vidsel
 Vistheden
 Älvsbyn

Kommuner i Norrbottens län
Överkalix kommun

Överkalix kommun er en svensk kommune i Norrbotten i Norrbottens län.

Større byer 
 Vännäsberget
 Tallvik
 Svartbyn
 Överkalix

Kommuner i Norrbottens län
Övertorneå kommun

Övertorneå kommun er en svensk kommune i Norrbotten i Norrbottens län. Den ligger i Tornedalen nord for Haparanda kommun, sydøst for Pajala kommun og øst for Överkalix kommun.

Større byer 
 Aapua
 Juoksengi
 Hedenäset
 Övertorneå
 Svanstein

Kommuner i Norrbottens län
CCC Team

CCC Team var et polsk professionelt cykelhold. Holdet blev startet som BMC Racing Team i 2007, sponsoreret af den schweiziske cykelproducent BMC.

Før 2019-sæsonen blev BMC Racing Team slået sammen med CCC Sprandi Polkowice. Efter at den sidste navnesponsor for holdet, CCC, en polsk skoforhandler, trak sig på grund af økonomiske vanskeligheder som følge af coronaviruspandemien, var holdet ikke i stand til at finde en ny storsponsor, så holdet blev opløst i slutningen af 2020-sæsonen. I stedet for overtog det belgiske UCI ProTeam  holdets licens og rykkede et niveau op til et UCI WorldTeam.

Sæsoner

2020

Sejre

2019

Sejre

2018

Sejre

Referencer

Eksterne henvisninger 

 

Ophørte cykelhold fra Polen
Etableret i 2007
Ophørt i 2020
Slaget ved San Romano

Slaget ved San Romano er en serie af tre billeder af den kendte renæssancemaler Paolo Uccello. De blev malet 1435-1455.

Der er udstillet tre billeder i serien på National Gallery i London, på Galleria degli Uffizi i Firenze og på Louvre i Paris

 Parrocchia Santuario — La Madonna di San Romano 

Malerier fra Italien
Renæssance
Prøvestenscentret

Prøvestenscentret er et butikscenter med forretninger, beliggende i det sydlige Helsingør.

Centret er med sine ca. 32.000 m² et af de største i Nordsjælland. Det er senest udvidet i 2008 og rummer bl.a. Kvickly (tidligere Kvickly xtra og endnu tidligere OBS!), JYSK og Harald Nyborg.

Se også
 Prøvesten

Indkøbscentre i Helsingør Kommune
Bygninger, konstruktioner og anlæg i Helsingør
Turisme i Peru

Turisme i Peru begyndte udviklingen i 1990'erne ved stabilitionen af økonomien og genopbygningen af turistinfrastruktur. I dag udgør turismen landets tredjestørste industri, efter fiskeri og minedrift. Turismen henviser til arkæologiske monumenter, økoturismen i Amazonregnskoven, kulturel turisme i koloniale byer, gastronomisk turisme, eventyrsturisme og strandturisme. Peru modtog i 2007 den tredjestørste mængde turister i Sydamerika, efter Brasilien og Argentina. Turisme er den hurtigstvoksende industri i Peru, har vokset årligt med 25% de sidste 5 år. De fleste turister kommer fra USA, Chile, Argentina, Storbritannien, Frankrig, Tyskland, Brasilien, Spanien, Canada og Italien.

Verdensarvsliste 
De følgende monumenter er udpeget af Verdensarvslisten. Disse monumenter modtager mange turister pga. deres unikhed, attraktion og kulturelle betydning.

La Libertad 
 Chan Chan Archaeological Zone

Ancash 
 Chavin de Huantar (arkæologisk ruin)
 Huascarán National Park

Cusco 
 Byen Cusco

 Machu Picchu

Lima 
 Limas historiske centrum

Arequipa 
 Arequipas historiske centrum

Ica 
 Nazca-linjerne

Madre de Dios 
 Manú nationalpark
 Río Abiseo nationalpark

Referencer

Ekstern henvisning 
 Peruviansk turistbureau
Mikko Karmila

Mikko Karmila er en finsk musikproducer, som arbejder for det finske pladestudie Finnvox Studios. Udover at være producer, har han også arbejdet som tekniker og mikser.

Han har mikset alle Children of Bodoms album pånær debutalbummet Something Wild (og singlen Children of Bodom). Siden Are You Dead Yet? har han også været bandets producer.

Udover Children of Bodom har Karmila også arbejdet med flere andre finske metalbands: Han har mikset og hjulpet ved indspilningen af flere af Nightwish's album, deriblandt Wishmaster, Oceanborn og Century Child, og var medproducer af Dark Passion Play samt de tilhørende singler.
Derudover har han produceret for bands som Stone, hvis debutalbum i øvrigt var hans første 'store' produktion, Waltari, Lullacry, Charon og flere andre, samt mikset en stor mængde album for bl.a. Stratovarius.

Udover sit arbejde som producer, er han selv medlem i bandet Itä-Saksa, som spiller alternativ rock.

Eksterne henvisninger 
 

Musikere fra Finland
Children of Bodom
Musikproducere
Stan Winston

Stan Winston (7. april 1946 – 15. juni 2008) var en amerikansk specialeffektmand og makeupartist samt filminstruktør. Han blev især kendt for sit arbejde med film som Terminator-serien, Alien-serien, Jurassic Park-serien og Edward Saksehånd. Han modtog i alt fire Oscars (Oscar for bedste kostumer og Oscar for bedste makeup).

Eksterne hevnisninger 
 

Personer fra USA
Roning under sommer-OL 2008

Roning under sommer-OL 2008 i Beijing blev afholdt fra 9. august til 17. august på Shunyi olympiske ro- og kajakstadion. Roning var med som en fast del af det olympiske program siden starten på de moderne lege tilbage i 1896, hvor roning dog blev aflyst grundet dårligt vejr. Siden starten er antallet af rodiscipliner steget støt, og til de olympiske lege 2008 var der 14.

Discipliner 
De følgende 14 discipliner var alle repræsenteret ved OL 2008:

Konkurrenceplan

Lørdag 9. august 2008

Søndag 10. august 2008

Mandag 11. august 2008

Tirsdag 12. august 2008

Onsdag 13. august 2008

Torsdag 14. august 2008

Lørdag 16. august 2008

Søndag 17. august 2008 

 
2008
Ultimate Guitar

Ultimate Guitar Archive, også kendt som Ultimate-Guitar.com eller simpelt forkortet UG, er en websted, som er kendt for dens store mængder af guitar og bas-tabs, anmeldelser af musikudstyr, interviews med kendte musikere, online tekst og video leksioner og forums. Hjemmesiden blev opstartet den 9. oktober 1998 af Eugeny Naidenov – student i det økonomiske fakultet i Kaliningrad State University, Rusland.

Eksterne henvisninger 
 Officielle hjemmeside

Musiktjenester
Grønt glimt

Et grønt glimt eller en grøn stråle er et sjældent naturfænomen, som kan iagttages i Jordens atmosfære, når Solen betragtes ved solopgang eller solnedgang. Det viser sig som et grønt skin ved solens øverste rand, og ofte kommer der også et grønt glimt, når solen netop er gået ned.

Grønne glimt kan ses fra enhver højde – også fra et fly. De ses sædvanligvis ved en fri horisont som f.eks. over havet, men kan også ses over skytoppe og bjergtoppe.

Fysisk forklaring 
Solens hvide lys brydes i jordens atmosfære og opdeles derved i spektralfarverne. Farverne rød, orange og gul brydes ikke tilstrækkeligt til at ramme Jorden og forbliver derfor ubemærkede. Blå brydes stærkes, men bliver som regel heller ikke set, fordi blåt lys spredes mest. Kun den grønne farve (i lysspektret mellem gul og blå) bliver tilbage og kan ses.

I litteratur 
Forfatteren Jules Verne anvendte fænomenet i sin roman Le Rayon Vert. Filmen Le Rayon vert af den franske instruktør Éric Rohmer benytter motivet fra denne roman. Fænomenet ses i filmens slutscene, men er skabt ved en trickoptagelse.

Eksterne henvisninger 

 Udførlig behandling af grønne glimt 

Solen
Atmosfære
The Ultimate Sin

The Ultimate Sin er et album af Ozzy Osbourne, som blev udgivet den 22. februar 1986 og genudgivet i kvalitetsforbedret udagve den 22. august 1995.

Spor 
Alle sangene er skrevet af Ozzy Osbourne, Jake E. Lee og Bob Daisley medmindre ander er noteret. 
 "The Ultimate Sin" – 3:45
 "Secret Loser" – 4:08
 "Never Know Why" – 4:27
 "Thank God for the Bomb" – 3:53
 "Never" – 4:17
 "Lightning Strikes" – 5:16
 "Killer of Giants" – 5:41
 "Fool Like You" – 5:18
 "Shot in the Dark" – 4:16 (Osbourne, Phil Soussan)

Eksterne henvisninger 
 Officielle Ozzy Osbourne hjemmeside
 Officielle Jake E. Lee hjemmeside
 Officielle Phil Soussan hjemmeside
 Officielle Randy Castillo hjemmeside

Album fra 1986
Metalalbum
Hygieia

Hygieia er den græske gudinde for sundhed. Ordet hygiejne kommer af hendes navn.
Hun var datter af Æskulap, guden for lægevidenskab.

Eksterne henvisninger 

Græske guder
The Metal Observer

The Metal Observer er et online magasin, der specialiserer sig i heavy metal musik. Hjemmesiden blev oprettet i Alberta, Canada. Det er i dag en af de længest varende metal-hjemmesider, og anses for  at være en af de top internationale online metal ressourcer.

Fodnoter

Eksterne henvisninger 
Metal Observers officielle hjemmeside
The Metal Observer' historie

Nettidsskrifter
Viggo Wiehe

Viggo Hjalmar Wiehe (23. december 1874 i København – 30. november 1956) var en dansk teaterskuespiller og stumfilmsskuespiller, søn af Johan Wiehe.

Han studerede drama under Karl Mantzius og Olaf Poulsen 1897-1899 og blev derefter uddannet på den Det kongelige Teaters elevskole og havde sin teaterdebut på Folketeatret under Herman Bang i 1899. Efterfølgende blev han engageret af Oddgeir Stephensens teaterselskab, og fra 1922 til 1923 på Odense Folketeater og optrådte efterfølgende også på Dagmarteatret, Det ny Teater og Casino Teateret. I årene 1912-1930 indspillede han desuden omkring 25 stumfilm, og derefter omkring 8 tonefilm.

Filmografi 
 1912 – Trofast Kærlighed (instruktør Einar Zangenberg)
 1912 – Kansleren kaldet "Den sorte Panter" (som Peter, ubekendt instruktør)
 1913 – Under Møllevingen (som oberst, grev Runow, instruktør ubekendt)
 1913 – Dr. Nicholson og den blaa Diamant (ubekendt instruktør)
 1915 – Statens Kurér (som morder, instruktør Einar Zangenberg)
 1915 – Den dræbende Gift (som Wilson, ubekendt instruktør)
 1915 – Den farlige Haand (som Howard, professor i anatomi, ubekendt instruktør)
 1915 – Zirli (som Raffel, detektiv, ubekendt instruktør)
 1916 – Hvem er hun? (som Grev du Furnille, instruktør Emanuel Gregers)
 1916 – Mørkets Fyrste (som Dr. Clark, ubekendt instruktør)
 1916 – Det røde Alfabet (som Grev Brisson, instruktør Holger Rasmussen)
 1918 – Slægternes Kamp (instruktør Ernst Dittmer)
 1921 – Blade af Satans Bog (som Ejvins far, instruktør Carl Th. Dreyer)
 1922 – Der var engang (som Grev de Chambord, instruktør Carl Th. Dreyer)
 1922 – Jafet, der søger sig en Fader, I-IV (som Schweitzeren, instruktør Emanuel Gregers)
 1922 – Frie Fugle (instruktør Emanuel Gregers)
 1922 – Præsten i Vejlby (som kaptajn Anker, instruktør August Blom)
 1923 – Daarskab, Dyd og Driverter (som Søren Quist, sognepræsten i Vejlby, instruktør Lau Lauritzen Sr.)
 1924 – Kan Kvinder fejle? (som greven, instruktør A.W. Sandberg)
 1925 – Stamherren (som oberst Næsby, instruktør Emanuel Gregers)
 1925 – Det store Hjerte (som dr. Paaske, instruktør August Blom)
 1927 – Vester-Vov-Vov (som landsretssagfører Storm, instruktør Lau Lauritzen Sr.)
 1930 – Den store Dag (som Toms bedstefar, instruktør Olaf Fønss)
 1938 – Kongen bød (som guldsmed William Lund, instruktør Svend Methling)
 1938 – Under byens tage (som Anders, instruktør Johan Jacobsen)
 1940 – Sommerglæder (som rektor Engberg, instruktør Svend Methling)
 1941 – Thummelumsen (som doktoren, instruktør Emanuel Gregers)
 1942 – Naar Bønder elsker (som godsejer Lunding, instruktør Arne Weel)
 1946 – Far betaler (som pastor Thomsen, instruktør Johan Jacobsen)
 1947 – Røverne fra Rold (instruktør Lau Lauritzen Jr.)

Eksterne henvisninger 
 

Stumfilmskuespillere fra Danmark
Filmskuespillere fra Danmark
Viggo
Microsoft SharePoint

Microsoft SharePoint er en webbaseret videndelings- og dokumentstyringsportal fra Microsoft. Det kan benyttes til at konstruere websteder, hvor man kan udveksle oplysninger med andre og samarbejde med andre om dokumenter, samt tilgå specialiserede webdele som blogs, wikis, opgavelister og diskussionsfora via en browser. SharePoint er ikke tiltænkt at skulle erstatte den normale filserver, men som et samlingssted for deling af information.

SharePoint er en ASP.NET 2.0 applikation, der afvikles på en IIS og bruger en Microsoft SQL Server database som data backend.



Overblik 

Platformen for det man kender som SharePoint hedder Windows SharePoint Services (WSS), som er inkluderet i Windows Server og til rådighed som gratis download for dem som har Windows Server licens. Det man kalder Microsoft Office SharePoint Server (MOSS) er en service som tilbyder ekstra funktionalitet og som bygger ovenpå WSS (som i skrivende stund kører i version 3.0).

Versioner 

SharePoint findes i skrivende stund i fire primære versioner 2003, 2007, 2010 og 2013 bedre kendt som SPS 2003 (SharePoint Portal Server 2003) og MOSS 2007 (Microsoft Office SharePoint Server 2007), Sharepoint Server 2010 samt Sharepoint Server 2013.

SharePoint
Webudviklingssoftware
Internet-software til Windows
Information management